Djeca iz odgojnih skupina Sunčeka, Lavići, Ježići, Točkice, Žabice i Slonići odlučili su se pobrinuti za vrtićki okoliš i posaditi cvijeće u vrtićki cvijetnjak. Uz pomoć svojih odgojiteljica djeca su učila o biljnom svijetu u proljeće , o načinu sadnje cvijeća i važnosti biljaka za čovjeka i prirodu. Svu naučenu teoriju primijenili su u praksi i vrijednim ručicama i lopaticama krenuli sa punjenjem zemlje u teglice i sadnjom cvijeća. Sadnju su završili zalijevanjem i pospremanjem oruđa za rad.